**סיכום למבחן בהיסטוריה 17.6.21**

**משטרים טוטליטריים 90-76**

1. **הגדרות**

טוטליטריזם – משטר שצמח במחצית הראשונה של המאה ה-20, בעיקר באירופה. סמכותני ושואף לשלוט **בכל** תחומי החיים של האזרחים. מאחוריו עומדת אידיאולוגיה (השקפת עולם)

דיקטטורה – אדם אחד עומד בראש ושולט בכל. הוא לא משטר טוטליטרי כי אז לא הייתה יכולת טכנולוגית לשלוט בכל תחומי החיים.

1. **מאפיינים**

אידיאולוגיה -  השקפת עולם ששואפת לעשות מהפכה בכל תחומי החיים ובתכלס אינה ברת השגה. שואפת ליצור אדם חדש שהוא תוצר האידיאולוגיה ועוקב אחריה באופן עיוור. אם האדם לא כך – שולחים אותו ל"חינוך מחדש".

מפלגת המונים אחת - מפלגה אחת בלבד חוקית ובראשה מנהיג ששולט. למפלגה בדר"כ מיליוני חברים וחברות בה מעידה על נאמנות למשטר.

פולחן אישיות המנהיג – המנהיג הוא כמו האלוהים. חובה לציית ואסור להביע ביקורת או שזה ייחשב כביקורת על האומה. הפולחן מתבטא בפסלים, כרזות, הפגנות, חגים וטקסים.

טרור -

1. טרור פיסי - פגיעה פיזית.

2. טרור פסיכולוגי - השלטת התפישה שהשלטון שולט במחשבות של כל אדם ויודע על כוונותיו. האדם מתחיל לצנזר את עצמו. זה גרם להלשנות, שנוצלו לגיוס מרגלים.

פיקוח על התקשורת - המדינה שולטת בכל אמצעי התקשורת והם מעבירים את מסרי המשטר.

פיקוח ריכוזי על הכלכלה - המדינה שולטת בכל הכלכלה.

מדיניות תוקפנית – תמיד קיים אויב (אמיתי או דמיוני) שיש לפעול נגדו והוא משמש הצדקה למלחמה.

1. **משטרים טוטליטריים בברית המועצות ובאיטליה**

|  |  |  |
| --- | --- | --- |
| מאפיין | ברית המועצות (סטלין) – עמ 78 | איטליה (מוסוליני) – עמ 83 |
| אידיאולוגיה | מרקסיזם (קומוניזם) | פשיזם (לאומניות קיצונית) |
| מפלגה אחת | חוסלו כל מפלגות האופוזיציה. המפלגה הייתה אחראית לענייני חוץ ופנים. | למוסוליני היו את כל הסמכויות. לפרלמנט וכו' לא היו תפקידים. נוער חויבו להיות בתנועות נוער פשיסטיות. |
| שליטה בכלכלה | תכניות חומש שנועדו לחסל את הפיגור בתיעוש ושנכפו בטרור. פעולות מחוץ לתוכניות נחשבו לפשע. | חיוב לאיגוד בקורפורציות (משרד גדול לכל תחום) תחת המשטר. איסור על שביתות |
| טרור | משטרה חשאית, בתי דין "מהפכניים, טיהורים, מחנות עבודה. המשטר הצטייר באמצעות המשטרה כ"רואה הכל" – טרור פסיכולוגי | חיסול יריבים פוליטיים. |
| פולחן אישיות | סטלין תואר כשמש העמים, כל ההישגים של המדינה יוחסו לו. היו לו פסלים, עצירות עידוד וכרזות. | כרזות, סיסמאות, תמונות של מוסוליני בכל כיתה |
| מדיניות חוץ תוקפנית |  | מוסוליני חתר להקמת אימפריה. מלחמה הצטיירה כדבר חשוב. |

1. **הגורמים לצמיחת המשטרים הטוטליטריים באירופה במאה ה-20**

כוחם של ההמונים – בסוף המאה ה- 19 (בגלל למשל צמיחת הלאומיות) השליטים נעשו תלויים בהמונים. כדי לגייס אותם המפלגות הפעילו אמצעי תעמולה מודרניים – שאיפשרו לשליטים טוטליטריים להיות מוצגים כדמוקרטיים.

העולם המודרני – האזרחים חוו שינויים גדול בעידן המודרני כגון היחלשות הכנסייה, וחיפשו שייכות. מצאו אותה בדמות המנהיג החזק. המון ראו בטוטליטריזם דת חדשה.

הטכנולוגיה המודרנית – המשטרים הטוטליטריים ניצלו את אמצעי התקשורת המתחדשים, ואת מסילות הברזל להפצת רעיונות. באמצעות אותן מסילות ברזל היה אפשר לגרש אנשים.

מלחמת העולם הראשונה (חשוב) – המלחמה עלתה על כל תחומי החיים וגבתה מחיר כלכלי ונפשי כבד. המציאות במלחמה נתנה להמונים את ההרגשה שמעכשיו אי אפשר לקבוע מדיניות ללא דעתם. במדינות המפסידות היה תסכול, שגרם להקמת מפלגות שיחליפו את הדמוקרטיה שאכזבה אותם – מפלגות טוטליטריות. האלימות שהתגלתה בימי המלחמה השפיעה על המשטרים הטוטליטריים שאימצו אותה כדי לבסס את שלטונם.

**האידיאולוגיה הנאצית 101-91**

1. **תורת הגזע**

היטלר השתמש בתורת ה"מתאים ביותר שורד" של צ'ארלס דארווין כבסיס "מדעי" לאפליה ולגזענות ששררו בגרמניה הנאצית. לפי תורת הגזע קיימים שלושה מדרגים של גזעים:

- יוצרי תרבות – העליונים, הארים.

- נשאי תרבות – נועדו לשרת את יוצרי התרבות ולנסות להידמות להם. העמים הסלביים.

- מחריבי תרבות – כל דבר שהם נוגעים בו מוחרב, כל תכונותיהם שליליות ויש להשמיד אותם.

\* היהודים – תת גזע מתחת למחריבי התרבות.

טוהר הדם: חלק מרכזי בתורת הגזע שאומר שהדם מגדיר את מהות האדם. תכונותיו ואופיו של האדם מוגדרות על ידי הגזע שלו, ואין לו את היכולת לשנות את זה. ​יש לשמור על טוהר הדם של הגזע הארי ולא לזהם אותו.

1. **אנטישמיות**

הנאצים אנטישמיים באידיאולוגיה שלהם, והאמינו כי יש להיפטר מהיהודים. האנטישמיות לא מבוססת על דת אלא על גזע.

1. **עקרון המנהיג**

המדינה אינה יכולה להיבנות על רעיון הרוב אלא צריכה מנהיג ואנשים נעלים שלהם יהיו הסמכויות. היטלר מייצג את הדעה של העם כולו ורצונו הוא רצון המדינה. לא קיימות עוד דעות.

1. **מרחב מחיה**

העם הגרמני ראוי למרחב מחיה מורחב על חשבון שטח של עמים נחותים יותר.

1. **עליונות המדינה**

המדינה היא ערך עליון ונאמנות היא חובה. המדינה עומדת מעל כל אדם פרטי. הלאומנות הגרמנית התעצמה עם השנים ודגלה בהחזרת גרמניה לעברה המפואר כאימפריה.

1. **שלילת הדמוקרטיה והקומוניזם**

היטלר ראה בדמוקרטיה תפיסה שנוגדת את האידיאולוגיה שלו. לפי היטלר, היהודים המציאו את הדמוקרטיה על מנת להשתלט על אירופה ולכן יש לשלול אותה. לאחר מלחמת העולם הראשונה המפלגה הקומוניסטית בגרמניה עלתה. האידיאולוגיה התנגשה עם הנאציזם, ואף ממציאה קרל מרקס היה יהודי, לכן היטלר שלל אותה.

**הגורמים לעליית הנאצים לשלטון (רקע, לא יישאל בבחינה) 106-102, 108, 115-111**

1. **תוצאות מלחמת העולם הראשונה**

גרמניה הפסידה והוכרחה לחתום על חוזה משפיל "חוזה ורסאי" שגרר תסכול של העם. היטלר הבטיח לעם שימחק את החרפה שקרתה בחוזה הזה.

\* חוזה ורסאי – חוזה שהגרמנים נאצלו לחתום עליו, שמטיל את כל אשמת המלחמה על גרמניה וקבע הסדרים טריטוריאליים כמו חבל אלזס-לורן יחזור לצרפת, הגבלות צבאיות כמו המטה הכללי של הצבא בוטל והועמד לפיקוח של המנצחות, הגבלות מדיניות כמו נאסר לכרות ברית עם אוסטריה ופיצויים גדולים שיש לשלם.

1. **חולשותיה של רפובליקת ווימאר**

לאחר המלחמה נכפתה על גרמניה רפובליקה שהייתה מאוד חלשה:

א. הגרמנים ראו בדמוקרטיה משטר שנכפה עליהם והוא מזכיר להם את חוזה ורסאי.

ב. העם לא היה רגיל למשטר כזה ובעצם עובדי המדינה היו אלה שהיו כאשר גרמניה הייתה קיסרות, והם ניסו לפגוע ביציבות המשטר.

ג. קמו מפלגות רבות שהתחרו על השלטון, מה שגרם לחוסר יציבות פוליטית.

ד. במהלך קיום הרפובליקה חיסולים פוליטיים וניסיונות להפיכות היו בשגרה.

ה. גרמניה הייתה צריכה לשלם פיצויים לא הגיוניים למדינות המנצחות וזה גרם לאי יציבות כלכלית.

כך הדמוקרטיה נתפסה כלא יציבה והיטלר הבטיח לשנות את המשטר.

1. **המשברים הכלכליים**

היה משבר כלכלי קשה ברפובליקת ווימאר והייתה אינפלציה גדולה. ב-1923 היטלר ניסה לנצל את הייאוש של העם ולבצע הפיכה אף נכשל. ב-1929 עלתה הדרישה למנהיג חזק שיפסיק את המשבר. היטלר הבטיח לעם הגרמני כי אם ייבחר הוא ידאג לעובדים, יפסיק את תשלום הפיצויים, וישנה את הכלכלה הקפיטליסטית הפרועה. ​

1. **הפחד מהקומוניזם**

לאורך שנות קיומה של הרפובליקה, היה פחד מהקומוניזם בגלל שהיו ניסיונות להפיכות קומוניסטיות וגם האידיאולוגיה הייתה מזוהה עם ברית המועצות, האויבת של גרמניה במלחמת העולם הראשונה. היטלר ניצל את הפחד ושכנע ימנים קיצוניים לתמוך בו כדי "לטפל" באיום הקומוניסטי. הוא גם זיהה את הקומוניזם עם היהדות וטען שזהו ניסיון יהודי להשתלט על גרמניה מבפנים ולהרוס אותה.

1. **ארגון המפלגה הנאצית**

לאחר ניסיון ההפיכה הכושל היטלר החליט לנסות לעלות לשלטון בצורה דמוקרטית. הוא השתמש בתעמולה רבה, והקים מחלקות פנים במפלגה, ארגונים אלימים ותנועות נוער.

**מלחמת העולם הראשונה 138, 145-150, 188-178, 210-213, 218-220, 282-286, 290, 292-294**

1. **מדיניות החוץ של היטלר בשנות ה-30**

מטרות: מחיקת חוזה ורסאי סעיף אחר סעיף, שיקום הכבוד הגרמני הלאומי, כריתת בריתות ויישום עיקרון מרחב המחיה.

יישום: א. פרישת גרמניה מחבר הלאומים 1933

ב. הסכם אי התקפה עם פולין 1934

ג. שיקום הצבא הגרמני 1935

ד. הפלישה לחבל הריין 1936

ה. סיפוח אוסטריה "אנשלוס" 1938

ו. השתלטות על כל צ'כוסלובקיה 1939

ז. הסכם ריבנטרופ – מולוטוב 28.3.1939 (הסכם אי תקיפה ל10 שנים וחילוק אירופה בין ברית המועצות לגרמניה)

כל אלו נעשו בקלות וללא לחימה חזרה מהצדדים המותקפים.

\* הסכם ריבנטרופ – מולוטוב: המניעים של היטלר – לקבל הסכמה לכיבוש פולין, להרתיע את בריטניה וצרפת, לקבל אוצרות טבע שבבריה"מ. המניעים של סטאלין – להרוויח זמן ולחזק את צבאו, לחתום הסכם לפני מדינות אחרות במערב, חשיבה שכך היטלר יוותר לו על שטחים כדי שיישאר ניטרלי.

למה אירופה לא הגיבה למעשים של גרמניה אז?

מערב אירופה נקטה במדיניות של שלום גם בגלל פחד מעוד מלחמה לאחר מה שקרה במלחמת העולם הראשונה. חשבו שעדיף לרצות היטלר מאשר לצאת לעוד מלחמה.

1. **ההיבט האידיאולוגי: "הסדר החדש" – מטרות ויישום**

גרמניה מתחילה ליישם את מדיניות הסדר החדש שמבקשת לעצב את אירופה מחדש. גרמניה ביקשה לנצל את כלכלת המדינות הכבושות לצורכי המלחמה ואת התושבים ככוח עבודה. גרמניה יצרה אזורים מופרדים לגזעים ארים ונחותים. המדיניות בוצעה בעזרת מערכת טרור, משתפי פעולה ו"שליטים בובות" במדינות הכבושות.

1. **ההיבט הצבאי: מהלכי המלחמה העיקריים**

**1. השלב הראשון של המלחמה – תקופת ה"בליצקריג" (ספט 39 – יוני 41)**

1.9.39 – הפלישה לפולין

17.9.39 – פלישת בריה"מ לפולין

4.40 – כיבוש דנמרק

5.40 – כיבוש הולנד, בלגיה ולוקסמבורג

6.40 – כיבוש נורבגיה וצרפת

7-9.40 – הקרב על בריטניה (הפצצות אוויריות, גרמניה הפסידה)

4.41 – כיבוש יוגוסלביה, יוון וכרתים

הקרב על בריטניה – כיצד הצליחה בריטניה להחזיק מעמד?

יתרון מודיעיני וטכנולוגי – פיצוח הצופן ושימוש ברדאר שמזהה מטוסים.

מורל אזרחי – בין השאר הודות לווינסטון צ'רצ'יל.

העברת התעשיות המלחמתיות צפונה – הרחק מטווח הטיסה של המטוסים הגרמניים.

הגעת טייסים מתנדבים מכל רחבי העולם – סיוע להגן על האי.

בליצקריג – מלחמת בזק. השיטה גרמה לעוצמת גרמניה. התאפיינה במלחמת תנועה מהירה שהפתיעה את האויב, בלבלה אותו וגרמה לו לאבד את תמונת הקרב. כללה:

1. מכה אווירית מקדימה – תחילה הושמדו חילות האוויר היריבים בבסיסיהם. אח"כ פנו המטוסים הגרמניים לסייע לכוחות קרקע.
2. מלחמת תנועה – שימוש נרחב בכוחות ממונעים, במיוחד טנקים שנעו במהירות והפתיעו.
3. צנחנים – צנחנים הוצנחו בעורף האויב והפתיעו אותו.

**2. מבצע ברברוסה יוני 1941**

ללא הכרזת מלחמה גרמניה פלשה לברית המועצות בשלושה כיוונים.

הסיבות למבצע:

1. זלזול בצבא האדום (הרוסי).
2. לבודד את בריטניה.
3. היטלר לא הצליח להכניע את בריטניה וחשב שכך היא תבודד ותיכנע.
4. הבטחת משאבים כלכליים לגרמניה - מזון, משאבי טבע וכוח עבודה.
5. יישום עקרון מרחב המחיה - המטרה היא יישוב הגרמנים שם בעתיד.
6. לנצל את הקיץ כדי לכבוש את כל ברית המועצות עד תחילת החורף הקר.
7. מסע צלב אידיאולוגי לחיסול הקומוניזם/בולשביקים.
8. יישום עקרון תורת הגזע ואנטישמיות – הם זיהו את היהודים כקומוניסטים ורצו להשמיד אותם.

מה עזר לצבא האדום להתאושש:

1. גנרל חורף - החורף הרוסי הקר שהגרמנים לא היו מוכנים אליו.
2. אספקה - קווי האספקה של הגרמנים הפכו להיות רחוקים מדי בזמן שהרוסים רק מתקרבים לשלהם.
3. מספרים - רוסיה שלחה חיילים ללא הפסקה או הגבלה.
4. אסור לגרמנים לסגת - היטלר התעקש לא לסגת ולהילחם עד המוות. הוא התחיל להוציא פקודות שהגנרלים שלו לא היו מסוגלים לבצע, ואם ניסו להסביר לו שהדבר לא הגיוני הם הוחלפו.
5. מורל - היה מורל גבוה מאוד ברוסיה.

**3. ההתקפה על פרל הארבור דצמבר 41**

**4. השלב השני של המלחמה – קרבות המפנה 1942 – 1943**

**5. השלב השלישי של המלחמה – התמוטטות איטליה וגרמניה, וסיום המלחמה בחזית אירופה**

**6. הטלת פצצת האטום על יפן אוגוסט 1945 וסיום המלחמה בחזית המזרח הרחוק**

**המדיניות הנאצית נגד יהודי גרמניה 154, 167-156**

1. **רקע**

מספר היהודים: 600,000 (פחות מ1% מהאוכלוסיה).

מצב סוציו-אקונומי: אוכלוסיה עירונית ומשכילה; מעמד בורגני- גבוה.

מצב חוקי: אזרחים שווי-זכויות (אמנציפציה).

מצב חברתי: התבוללות.

מצב דתי: חילוניים.

יחס לציונות: הרוב שללו את הציונות - מעט קטן האמין ברעיון, אבל לא הגשים אותו או ניסה להוציא אותו לפועל.

1. **מטרות המדיניות הנאצית**

א. בידוד היהודים מהחברה הגרמנית

ב. נישול כלכלי

ג. לגרום להגירת יהודי גרמניה

1. **ביטויי המדיניות הנאצית 1933 – 1935**

יום החרם 1.4.1933: מטרה - סימון היהודים, נישול כלכלי ובעקיפין גם הגירת היהודים. יום בו עשו חרם על בתי עסק יהודים. התעמולה הנאצית הסבירה את הטלת החרם כצעד במלחמתה של גרמניה נגד היהדות. החרם ביטא את הנחישות של הנאצים לפעול נגד היהודים.

טקס שריפת הספרים 10.5.1933: מטרה - בידוד היהודים ובעקיפין הגירה. הועלו באש ספרי קודש יהודיים וספרי מדע של כותבים יהודים.

אירועים אלה ושורת חוקים אחרים נגד היהודים בגרמניה התרחשו במהירות, מה שהוכיח את הנחישות של היטלר לטיפול ב"בעיה היהודית".

חוקי נירנברג

א. חוק אזרחות הרייך - הגדרה של אזרח ושל נתין: אזרח הוא מי שיש לו דם גרמני בלבד.

ב. החוק להגנת הדם והכבוד הגרמני: איסור על נישואין או יחסי מין בין ארים ללא ארים, איסור על העסקת עוזרת בית ארית מתחת לגיל 45 (סוף תקופת הפיריון), איסור על הנפת הדגל הנאצי על ידי יהודי.

משמעויות: אזרחותם של יהודי גרמניה נשללה, על האזרח הגרמני מוטלת החובה להוכיח את נאמנותו לרייך או שיאבד את האזרחות, האנטישמיות כעת חוקית.

1. **שנת ההחרפה 1938**

בשנה זו ישנה הדרדרות מהירה במצבם של יהודי גרמניה.

א. זיהוי היהודים ואריזציה - הוספת האות J לתעודת זהות, הוספת השמות 'ישראל' ו'שרה' כשם שני בת"ז לכל יהודי, חובת היהודים לשאת עימם ת"ז, אריזציה = הפקעת רכוש יהודי והעברתו לידיים גרמניות.

\*ב-1938 היטלר מספח את אוסטריה - "אַנְשְׁלוֹס" (סיפוח, בגרמנית).

ב. גירוש זבונשין עמ 165 - מתחיל תהליך של הגירה כפויה, משום שמבחינת הנאצים יהודי גרמניה לא עוזבים/מהגרים מספיק מהר.

ג. ליל הבדולח - גירוש זבונשין הוביל להתנקשות של הרשל גרינשפן באיש השגרירות הגרמנית מפריז. המשטר הנאצי בגרמניה השתמש באירוע כתירוץ לארגן פוגרום נגד יהודי גרמניה.

משמעות ליל הבדולח:

1. זה הפוגרום הראשון מטעם השלטון מאז ימי הביניים במערב אירופה.
2. לראשונה 30,000 יהודים נשלחו למחנה ריכוז 'דכאו' בשל יהדותם.
3. היטלר הבין שהעולם אינו דואג לגורל היהודים, והוא יכול לפעול נגדם בחופשיות.

**המדיניות הנאצית נגד יהודי פולין ספט 1939 – יוני 1941 עמ' 189-204**

1. **כיבוש פולין ואגרת הבזק**

עם כיבוש פולין היא חולקה ל3 חלקים: מערב – שייך לגרמניה. מזרח – שייך לברית המועצות. מרכז – שטח כיבוש צבאי "גנרלגוברנמן", מושלו האנס פרנק.

למרכז פולין גורשו כל יהודי פולין.

עם הפלישה לפולין לא היה תיאום או מדיניות לטיפול ביהודים. מעשי אכזריות בוצעו באופן אקראי. החיילים הנאצים ראו לראשונה בפולין את ה"אוסט-יודן" (היהודי הדתי שעונה לסטריאוטיפ). עובדה זו גרמה לאלימות קיצונית של החיילים כלפי היהודים.

איגרת הבזק - ריינהרד היידריך (ראש משטרת הביטחון של ה-SS פרסם את האיגרת כמה שבועות אחרי הכיבוש. כללה הוראות לטיפול ביהודי פולין ויועדה למפקדת בשטח. האיגרת מורה על פינוי היהודים ממערב פולין, פירוק קהילות קטנות וריכוזן בעיקר גדולה וקרובה ובסמוך למסילת ברזל. בנוסף ניתנה פקודה להקים מועצה יהודית בכל גטו (ה"יודנראט").

הנאצים העלו 2 תוכניות לריכוז היהודים: הקמת שמורה באזור לובלין, וריכוזם במדגסקר. התוכניות לא יצאו לפועל.

1. **הקמת הגטאות בפולין**

רקע: חיו בפולין 3 מיליון יהודים. 2 מיליון מהם נותרו בשטח הגרמני. הנס פרנק הוציא תקנות שנועדו להפריד בין היהודים לשאר האוכלוסייה ביניהם חובת ענידת טלאי צהוב. יהודים נחטפו לעבודות כפייה, מוסדות יהודיים נסגרו או נפגעו, והקיום הכלכלי של היהודים נפגע.

באוקטובר 1939 הוקם הגטו הראשון והוצאה פקודה המאלצת את יהודי פולין לעבור לגטאות. כל גטו הוקם באזור הגרוע ביותר של עיר גדולה. הנאצים לא פרסמו את הסיבה להקמת הגטאות ופרסמו הצדקות שקריות: היהודים עוסקים בשוק שחור, להגן על היהודים מפני האנטישמיות הפולנית, למנוע הפצת מחלות מדבקות. לצמצם פעילות פוליטית חתרנית של היהודים.

מטרות סמויות: הפרדה, בידוד, הכנה, פיקוח, הכנה לקראת גירוש, תמותה טבעית של היהודים.

סוגי גטאות:

גטו פתוח – הייתה לתושבים אפשרות לצאת לעבודה באמצעות תעודה.

גטו סגור – אין יציאה מהגטו.

תפקידי היודנראט:

- להוציא לפועל את פקודות השלטון

- לערוך מפקד תושבים וזיהויים בו

- לתווך בין אוכלוסיית הגטו לשלטון הנאצי

- לטפל ביהודים בגטו ולדאוג להם

תפקידי המשטרה היהודית:

- שמירה על סדר ציבורי

- איסוף אנשים לעבודות כפייה

- החרמת רכוש

- גביית קנסות ומיסים

- חטיפת אנשים לגירוש ולהשמדה

1. **תנאי החיים בגטו**

קושי ראשון – רעב: הנאצים מיישמים מדיניות של הרעבה מכוונת, ומספקים לכל יהודי 184 קלוריות ליום (להשוואה בשניצל יש 200). החלו תופעות של גניבת מזון, הברחה ואכילת אוכל מקולקל. הרעב גרם למחלות ולמוות. דרכי התמודדות:

- 80% מהאוכל היה מוברח

- בעיקר ילדים עסקו בהברחות

- סחר חליפין

- בתי תמחוי שהפעילו היודנראט

קושי שני – צפיפות: צפיפות רבה -> ירידה בתברואה -> התפשטות מחלות מדבקות. הגטאות מולאו עד 0 מקום והיודנראט שיכן את התושבים בדירות – בכל חדר 10 איש.

קושי שלישי – מחלות: הצפיפות, הרעב וההיגיינה גרמו למחלות כמו דיזנטריה, טיפוס, מחלות מעיים ודלקת ריאות. אין טיפול רפואי ויש חוסר בתרופות.

קושי רביעי – קור: בשל הקור תושבי הגטו החלו לשרוף כל דבר אפשרי כדי להתקיים. מתו בעיקר זקנים ותינוקות.

קושי חמישי – עוני וחוסר תעסוקה: הגרמנים נישלו את היהודים. התושבים מכרו כל דבר כדי להתקיים. החלו תופעות של גניבות, פשיטות וקיבוץ נדבות.

רעיון "קידוש החיים":

"קידוש השם" - רעיון שקיים ביהדות שאומר שעדיף למות מאשר לחלל את שם האלוהים או לפגוע בעיקרי הדת.

"קידוש החיים" - רעיון שהגה הרב ניסנבוים, הרב של גטו ורשה, על מנת להתמודד עם תנאי החיים בגטו. משום שהנאצים שואפים לחסל את הגוף היהודי וצלם האנוש שלו, יש להתנגד להם על ידי שמירה על חיים נורמליים ככל האפשר.

דרכים לקידוש החיים:

- שמירה על חגים ודת.

- פעילויות חינוכיות מאולתרות.

- ארכיון ״עונג שבת״ (תיעוד).

- פעילויות תרבות, אומנות ותנועות נוער..

**הפיתרון הסופי 214-217, 222-232, 234-235, 288**

1. **הקשר בין מבצע ברברוסה לתחילת הפיתרון הסופי**

- זיהוי היהודים כקומוניסטים, דבר שנתן עוד סיבה לשנוא אותם.

- מספר היהודים – חיו 5 מיליון יהודים בבריה"מ. ייקח זמן רב עד שימותו מוות "טבעי" בגטאות, ולכן הפתרון של הקמת הגטאות אינו יעיל.

- הקמת עוצבות המבצע "איינזצגרופן" – מוקמות 4 יחידות מבצעיות של משטרת הביטחון של ה-SS, שתפקידן לעקוב אחרי הצבא ו-"לטהר" את האוכלוסיה המקומית מיהודים בעיקר, קומוניסטים וצוענים.

1. **שלבים בפיתרון הסופי**

1. בורות הירי: מתחיל ביוני 1941. לאחר כיבוש אזור נכנסו אנשי עוצבות המבצע, ריכזו את היהודים והוציאו אותם מהעיר, לרוב בטענה שהם נשלחים לעבודה. היהודים הובלו לבורות, לעיתים נאלצו לחפור אותם בעצמם. הם הועמדו על סף הבור, חולקו לקבוצות, הופשטו ונורו. עובדי כפייה יהודים או זרים כיסו את הבורות לאחר הטבח.

חסרונות:

- קושי נפשי של הרוצחים

- בזבוז כדורים ונשקים

- פעולה יקרה וארוכה

2. משאיות הגז: מתחיל באוקטובר 1941. הוקם מחנה ההשמדה הראשון מחנה חלמנו. יהודים מוכנסים למשאיות, והנהג מחבר את האגזוז לתוך המשאית. הוא מתחיל לנסוע והיהודים מתים מחנק.

חסרונות:

- קושי נפשי של הרוצחים

- בזבוז כסף על דלק

3. תאי גזים: בינואר 1942 התכנסה ועידת ואנזה שמטרתה לדון בטכניקה של הפיתרון הסופי לבעיית היהודים, ונוהלה ע"י ריינהרד היידריך. משמעות: זאת הייתה הפעם הראשונה שדובר בגלוי וניתן אישור רשמי לרצח כל היהודים. ההמשך לוועידה היה "מבצע ריינהרד" מרץ 1942 – נובמבר 1943. במבצע הוחלט על הקמת 3 מחנות השמדה – בלז'ף, סוביבור וטרבלינקה, והריגת היהודים שם גז חד תחמוצת הפחמן. ליהודים סופר שהם יועברו ל"התיישבות מחדש". כשהגיעו לשם חשבו שנכנסו למקלחות אך שם נרצחו בגז. עם הזמן הוקמו המחנות אושוויץ-בירקנאו ומיידנק ששם הרגו את היהודים עם גז ציקלון B.

הזונדרקומנדו – היהודים שאספו את הגופות ושמו אותם במשרפה.

4. צעדות המוות: ב-1944-1945 היה ברור שגרמניה עומדת להפסיד. עם התקרבות הצבא האדום מהמזרח הנאצים פינו את מחנות ההשמדה ולקחו איתם את האסירים הכשרים להליכה.

סיבות:

- אמונה עיוורת ביישום המדיניות הנאצית של השמדת יהודים.

- ניצול האסירים היהודים כעובדי כפייה בגרמניה.

- העלמת "ראיות חיות".

- שימוש באסירים היהודים כקלף מיקוח עם בעלות הברית להחלפת שבויים לאחר תום המלחמה.

משמעות ההתקדמות בפיתרון הסופי:

- התייעלות תהליך ההשמדה.

- תיעוש של המוות - הוא הופך להיות יותר תעשייתי. בנוסף, הופך מאדם שיורה באדם - למשהו מאוד טכני.

- הרחקה פסיכולוגית ופיזית של הרוצח והנרצח.

- הרחבה גיאוגרפית של ההשמדה.

**אייכמן והבנאליות של הרוע**

1. **חייו המוקדמים:**

* נולד באוסטרליה למשפחה ממעמד בינוני.
* משמעת נוקשה אך חונך לקבל את הפרט ולעזור לזולת.
* היה תלמיד חלש ולא סיים בית ספר יסודי.
* לא הצליח לבסס לעצמו קריירה מצליחה ועבד כסוכן נוסע.
* נמשך אל הכוחניות והתקווה שהציעה המפלגה הנאצית.
* הצטרף למפלגה הנאצית ול-SS ב-1932 (שנה לפני שהמפלגה עלתה לשלטון).
* ההצטרפות נתנה משמעות לחייו.
* ביקר במחנה הריכוז דכאו ב-1934 לשם אימונים.
* הועבר לברלין ושימש בתפקיד פקידותי זוטר.
* התנדב לעבוד במחלקה היהודית ב-SS כי ראה בכך אפשרות להתבלט ולהתקדם.
* למד עברית ויידיש כדי להתמקצע בתפקידו.
* הפך להיות המומחה לענייני יהדות ברייך.

1. **בזמן המלחמה:**

* סגן משנה האחראי על העברת היהודים ממקום למקום, והגירתם החוצה מאוסטריה (1938) ולאחר מכן מפראג.
* היה עד לליל הבדולח
* גטו טרזיינשטט – "גטו לדוגמא" עם מוסדות מדומים נוהל ע"י משרדו, הזמין עיתונאים לגטו כדי לחפות על השמועות על הרצח ועזר לסדר אותו לכבוד בוא הצבא האדום.
* תירץ את ההשמדה בגז ב"אין ברירה, אי אפשר שהחיילים יהפכו לסדיסטים".
* היה מעורב בארגון ובשליחת ההזמנות לועידת ואנזה
* כתב נאום של היידריך ששיבח הרג יהודים.
* היה אחראי על תיאום בין כל הרכבות בשילוחים של היהודים למחנות המוות.
* בהונגריה היה אחראי על טיפול ביהודים ועל כך שלא יתקוממו כמו בוורשה.
* באיזשהו שלב רצח נער יהודי בידיו במלון המג'סטיק.
* בסה"כ היה אחראי על גירוש של חצי מיהודי גרמניה למותם.

1. **במשפט:**

* לא הפגין שום חרטה על מעשיו
* טען בקו ההגנה שלו שהיה רק בורג קטן במערכת, שהיה טוב במקצועו והפשעים בהם הוא מואשם הם אחריות המדינה. אמר כי ניתן להאשים אותו רק בסיוע ועידוד השמדת יהודים.
* חזר וטען שזו הייתה חובתו לציית לחוקים של היטלר ושל המדינה – הוא היה צייתן טוב שהקשיב לפקודות, והוא הקורבן.
* חנה ארנדט בספרה כתבה כי לא ראתה בו מפלצת אלא איש חלוש ואפרורי שלא היה אכפת לו מההשלכות של מעשיו אלא בסה"כ עשה את עבודתו.
* טענה שהבנאליות של הרוע זו הסכנה – האנשים שלא חושבים על ההשלכות. הוא היה בורג ומישהו אחר היה יכול לעשות את עבודתו, אבל הוא בחר להיות בתפקיד, ולא מישהו אחר.

1. **מחקרים על הבנאליות של הרשע**

1. ניסוי מילגראם (1962)

ניסוי בו מורים חושבים כי הם נותנים ל"נבדק" (מזוייף) שוק חשמלי כאשר הוא עונה על שאלה לא נכון. מסקנה: אנשים יפעלו בצייתנות ללא שיקול דעת ראוי כאשר מישהו עם סמכות מעליהם אומר להם לעשות משהו.

2. ניסוי דארלי ולטאנה (1968)

ניסוי בו אנשים יושב לבד בחדר ורואה עשן יוצא מהפתח אוורור. הניסוי חוזר והפעם עם קבוצות של 3 אנשים. רק 10% מהאנשים בקבוצות דיווחו על העשן. מסקנה: אפקט הצופה מהצד אומר כי במצבים חברתיים האחריות מתפזרת, ואם אחד לא עושה דבר גם העומד לידו לא יעשה דבר.

3. ניסוי הכלא של זימברדו (1971)

ניסוי בו קבוצת אנשים חולקה אקראית לסוהרים ואסירים והוכנסו לכלא אמיתי לתוך התפקיד. הסוהרים החלו להתנהג באכזריות כפי ש"מצופה" מסוהרים, והאסירים חוו קושי נפשי. מסקנה: אנשים נוטים לאמץ התנהגות שמצופה ממעמדם ומתפקידם - אם תציב אדם בתפקיד מסוים הוא יתחיל מיד לאמץ לו את התפקיד כמו שרואים בסטריאוטיפים או בספרים, בלי מחשבה רבה.

4. "אנשים רגילים" של כריסטופר בראונינג (1992)

מחקר על גדוד מילואים שהיה אחראי על גירוש למחנות השמדה ועל טבח בזמן מלחמת העולם השנייה. מסקנה: המחקר סבר כי החיילים בגדוד לא

היו נאצים אידאולוגים, ואפילו ניתנה להם בחירה לא להשתתף, אך בחרו כן מתוך צייתנות בסיסית לסמכות ומתוך לחץ חברתי.

5. "תליינים מרצון בשירות היטלר" של דניאל גולדהאגן (1996)

מחקר תגובה ל"אנשים רגילים" שטען שבראונינג התעלם במחקרו מהאנטישמיות שהייתה טבועה בחיילים והיא חלק קריטי במילוי תפקידם. מסקנה: האנטישמיות הייתה טבועה בחברה הגרמנית הרבה לפני עלייתם של הנאצים לשלטון, והיטלר רק שחרר אותה החוצה.