סיכום למבחן בתנך – 26.10.21 מי שמאמין לא מפחד בהצלחה 3>

**בראשית א' – גרסה 1 של סיפור הבריאה**

**פסוקים א'-ב':** גבולות היקום הם שמים וארץ. מתואר לנו המצב לפני הבריאה – מים וחושך בתוהו ובוהו. ביקורת המקרא אומרת שגם לפני הבריאה היו חומרי גלם והבריאה היא "יש מיש".

תבנית הבריאה: אמירת האל – ביצוע – פידבק – חתימה קבועה

דה מיתולוגיזציה: "רוח האלוהים מרחפת על פני המים" המים זה רמז לאלוהי המים הכנענים, שהאל היהודי מעליה.

**פסוקים ג'-ה':** יום ראשון – בריאת האור.

מוטיבים: 1. קריאה בשם ליום וללילה שמסמלת בעלות ושליטת האל על העולם.

2. הבדלה בין אור לחושך שמציינת סדר וארגון בבריאה.

**פסוקים ו'-ח':** יום שני – בריאת השמיים.

קושי: ביום שני אין פידבק. מה הסיבה? פיתרון: אלוהים לא סיים את פעולת ההפרדה בין מים למים, ביום השני רק יצר את השמים וביום השלישי יפריד יבשות, לכן ביום שלישי יש פעמיים כי טוב.

מוטיבים: 1. קריאה בשם

2. הבדלה

**פסוקים ט'-י"ג:** יום שלישי – בריאת היבשה והצמחיה.

מוטיבים: 1. קריאה בשם

2. הבדלה

**פסוקים י"ד-י"ט:** יום רביעי – בריאת המאורות. שמש (המאור הגדול – כינוי שמאדיר את השמש), ירח (המאור הירח), כוכבים. תפקידיהם להאיר את הארץ, לקבוע לוח זמנים, להבדיל בין אור לחושך, למשול ביום ובלילה.

קושי: בריאת השמש מול בריאת האור ביום הראשון. פיתרון: ביום הראשון זו בריאת אור מופשט אלוהי, פה ריכוז האור ומיקומו.

דה מיתולוגיזציה: האלוהים ברא את המאורות והם לא אלים בעצמם, וגם את זה הוא עשה רק ביום הרביעי, לא קרא להם בשמות והגביל את תפקידיהם.

**פסוקים כ'-כ"ג:** יום חמישי – בריאת בעלי החיים במים ובשמים.

קושי: למה מזכירים רק תנינים? פיתרון: זה משמש דה מיתולוגיזציה, התנינים נחשבו לאלילים במיתוסים אחרים, אז פירטו עליהם שאלוהים יצר אותם.

יסוד ברכת הפרו ורבו: פוטנציאל ההתרבות תלוי בבעלי החיים, בריאתם ע"י האלוהים היא חד פעמית.

**פסוקים כ"ד-ל"א:** יום שישי – בריאת בעלי החיים ביבשה ובני האדם. האדם והאישה נבראו באותו הזמן, וה' מברך אותם להתרבות, לנצל את הטבע ולשלוט בבע"ח. אורח חייהם צמחוני והרמוני.

"נעשה אדם בצלמנו בדמותנו"

קושי תיאולוגי: איך אפשר לעשות אדם בצלם ה' אם הוא אל מופשט? פיתרון: האדמם דומה לה' מבחינה רוחנית, נברא עם יכולת מחשבה ובחירה.

קושי לשוני: למה מדובר על ה' בלשון רבים? פתרונות: 1. ה' משתף את המלאכים בתכנית 2. לשון זירוז 3. לשון כבוד.

על האדם לא נאמר "כי טוב" כי לו ניתנה בחירה חופשית.

**בראשית ב' סוף גרסה 1 וגרסה 2**

**פסוקים א'-ג':** היום השביעי – מנוחה. כל תוכן הבריאה הסתיים, וה' בחר להפסיק לעבוד. הוא מקדש את היום הזה ונותן לו מעמד ייחודי. **פה נגמרת גרסה 1**

**פסוקים ד'-ה':** טרום הבריאה – אדמה.

**פסוקים ו'-ז':** בריאת האדם מן האדמה (מדרש שם: אדמה – אד – אדם)

**פסוקים ח'-ט"ו:** בריאת הצמחייה ותיאור גן עדן. בגן עדן יש את עץ החיים שנותן חיי נצח ואת עץ הדעת טוב ורע שנותן ידיעה מינית, ידיעה להבדיל בין טוב לרע (ידיעה אלוהית).

**פסוקים ט"ז-י"ז:** צווים אלוהיים – מותר לאכול מהכל חוץ מעץ הדעת, שהעונש עליו הוא מוות.

קושי: איך האדם לא מת כשהוא אכל מעץ הדעת? פתרונות: 1. ייתכן ואלוהים איים אך בלי כוונה להוציא לפועל 2. ברגע שהאדם אכל מעץ הדעת הוא בעצם גרם לעצמו לחיי קצובים – כי הוא לא יכול לאכול מעץ החיים 3. אם אלוהים היה הורג אותם, המין האנושי לא היה ממשיך.

**פסוקים י"ח-כ':** בריאת בעלי החיים, מכיוון ש"לא טוב היות האדם לבדו". הוא קורא לבע"ח בשמות כדי לבסס את העליונות שלו מעליהם, וכדי למנוע שוויון בינו לבין האדם.

**פסוקים כ"א-כ"ג:** בריאת האישה, תפקידה להפיג את הבדידות של אדם. "עזר כנגדו". מדרש שם: אישה כי מאיש לקחה זאת.

יסוד אטיולוגי: "על כן יעזוב איש את אביו ואת אימו ודבק באשתו והיא לבשר אחד" – הסבר למה אדם הולך אחרי האישה להקים משפחה.

**בראשית ג'**

מילה מנחה: א.כ.ל

**פסוקים א'-ה':** הנחש (בע"ח בעל גפיים/היצר הרע של האישה/השטן שיעמיד את האדם למבחן) מציע לחווה את פרי עץ הדעת. הוא מזלזל בציווי האלוהי ("אף", "אמר" במקום ציווה) ואפילו מכליל את עץ הדעת עם כל העצים. האישה בעצמה מהססת ומעוותת את הצו האלוהי ("פן תמותו" במקום בטוח ימותו), היא רוצה להתקרב אל העץ. הנחש בפסוק ד' אומר שהם בוודאות לא ימותו.

דמות הנחש – ערמומי, פועל בניגוד לצו ה', מפתה את האישה ומנצל את היסוסה.

דמות האישה – יודעת לחתור לקראת מטרתה, מתקנת ומדייקת את דברי הנחש.

**פסוק ו':** לאחר השיחה עם הנחש האישה עדיין מתלבטת. העץ "טוב למאכל ותאווה לעיניים", ולכן בסוף מחליטה לאכול ממנו ונותנת לאדם גם.

**פסוק ז':** העץ נתן להם תחושת מבוכה ובושה במקום ידיעה אלוהית, והם תופרים לעצמם עלי תאנה כבגדים.

**פסוק ח':** אלוהים מגיע לחקור את אדם והאישה ואדם מתחבא.

קושי תיאולוגי: מתואר כי אלוהים מתהלך בגן באופן מוחשי ואנושי למרות שהוא מופשט – איך זה הגיוני? פיתרון: (של חז"ל) "דברה תורה כלשון בני אדם" – הסיפור כתוב בצורה קלה להבנה.

**פסוקים ט'-י"ג:** ה' שואל איפה אדם כדי לאפשר לו להודות באשמה ולקחת אחריות, אך הוא מסתתר כי חושש ממנו כי הוא עירום. ה' דוחק את אדם לפינה. לבסוף, אדם שם את האחריות על האישה ועל ה'. בפסוק י"ג כשה' חוקר את האישה היא מפילה את האחריות על הנחש.

אמצעי רטורי: שאלה רטורית – "אייכה?"

**פסוקים י"ד-ט"ו:** ה' מעניש את הנחש. הוא מעלים לו את הגפיים ומוריד את האגו שלו. מחליט כי הקשר בין האדם לנחש יהיה שנאה.

**פסוק ט"ז:** ה' מעניש את האישה. הוא אומר שההיריון והלידה יהיו מלאים בכאב (תודה 😊), ושהאישה תהיה תלויה באדם והוא ישלוט בה.

**פסוקים י"ז-י"ח:** ה' מעניש את האדם. הוא אומר כי האדמה תהיה מקוללת בשבילו והוא יצטרך לעבוד קשה בשביל אוכל. הוא גם מקציב את החיים שלו.

עיקרון בכל העונשים: מידה כנגד מידה. הנחש היה ידיד של האישה ולכן תהיה ביניהם שנאה, האישה חשבה שתאכל בקלות ולכן תלד בכאבים, האדם אכל ולכן יצטרך לעבוד בשביל אוכל.

**פסוקים כ'-כ"א:** מדרש שם: האישה היא מקור החיים, תחילת האנושות. חווה = חויא = נחש בארמית (נשים...)

האדם קורא לחווה בשם, מה שמעיד על שליטה בה. אלוהים מכין את אדם וחווה לגירוש ומלביש אותם.

**פסוקים כ"ב-כ"ד:** אלוהים מגרש אותם מגן עדן, ושם שמירה על הדרך שמובילה לעץ החיים – כרובים (מלאכים) ולהט חרב מתהפכת.

קושי תיאולוגי: מתואר לנו שה' חשש מהאדם, כי אכל מעץ הדעת ועכשיו הוא עלול לאכול מעץ החיים ולהיות על אנושי כמו אלוהים. פיתרון: הסיפור מופשט כדי שנבין למה ה' גירש את האדם מגן עדן.

**בראשית ד'**

**פסוקים א'-ז':** קין והבל נולדים – קין עובד אדמה והבל רועה צאן. מדרש שם קין: "קניתי את איש ה'" – יצרתי בן מאת ה'. זה מציג את חווה כיהירה. להבל אין מדרש שם.

הם מביאים מנחה לה', קין מתנה סתמית והבל מבכרות הצאן שלו, מתנה על רמה ובגלל זה ה' לוקח רק את המנחה של הבל. בפס' ז' ה' משקף להבל את תחושותיו ומנסה להרגיע אותו אך קין לא משתף פעולה. ה' מסביר שהרעיון לעשות חטא קיים בו אבל קין חייב לשלוט על הרצון ועל ההתנהגות שלו. אם יטיב את התנהגותו, הוא יסלח לו. (רעיון הבחירה החופשית).

**פסוק ח':** האחים מדברים, לפי ההקשר בסיפור קין מקנא בהבל ואומר לו "הבה נצאה לשדה".

קושי: מתוארת לנו שיחה בין האחים אבל לא התוכן שלה. פיתרון: חז"ל אומרים שהשיחה היא על רכוש (העדר של הבל פלש לאדמה של קין והרס אותה), כבוד (בתחום של מי ייבנה בית המקדש?), ואישה (קין רצה את התאומה של הבל שקיימת מסתבר)

**פסוקים ט'-י':** ה' נותן לקין הזדמנות להודות במה שעשה בכך ששואל אותו איפה הבל, אבל קין מיתמם, מכחיש ואפילו מתחצף לה'.

"קול דמי אחיך צועקים אלי מן האדמה": דמי יכול להיות או דמים רבים שנזלו מהגופה ונספגו מהאדמה, או הדם של הצאצאים שהיו יכולים להיות של הבל שדורשים נקמה.

אמצעים רטוריים: שאלה רטורית.

**פסוקים י"א-י"ב:** ה' מעניש את קין בכך שעושה כי האדמה לא תניב לו יבול למרות כל המאמצים, ומנתק אותו מהאדמה (שולח אותו לגלות).

**פסוקים י"ג-י"ד:** "גדול עווני מנשוא" – יכול להיות או תלונה, שקין אומר שהעונש שנתן לו גדול מכדי שהוא יוכל לסבול, או חרטה, שקין אומר שהחטא שעשה גדול ואין לסלוח עליו.

קין מתלונן שהוא צריך לנדוד ללא ה' וחשוף לסכנות.

**פסוק ט"ו:** ה' אומר שמי שיהרוג את קין, הוא ינקום בו שבעתיים.

**פסוקים י"ז-כ"ב:** העולם מתפתח והעבודות הראשונות נוצרות – בניית ערים, חקלאים, פיתוח מוזיקה, תעשיית ברזל.

**פסוקים כ"ג-כ"ד:** שירת למך – למך מתגאה שרצח אדם חף מפשע, מעשה שמעיד על הדרדרות מוסרית בעולם ככל שהציוויליזציה מתפתחת.

אמצעים אומנותיים בשיר: בשתי שורות הראשונות יש תקבולת נרדפת, בשתי שורות שאחריהן יש תקבולת נרדפת חסרה וכך גם בשתי שורות האחרונות.

**פסוק כ"ה:** שת, הבן השלישי של אדם וחווה נולד. מדרש שם: אלוהים שת לה זרע אחר תחת הבל. זה מראה לנו שחווה כבר לא יהירה והיא יודעת את מקומה ושהבן הזה בזכות ה'.